
V E N D I M
Nr. 101, datë 23.7.2002

PËR VLEFSHMËRINË DHE HEQJEN E LICENCAVE PËR DISA SUBJEKTE RADIO E TELEVIZIVE

Në mbështetje të nenit 7 pika 21 dhe nenit 137 të ligjit nr. 8410, datë 30.9.1998 “Për radion dhe televizionin publik dhe privat në Republikën e Shqipërisë” dhe vendimit nr.97, datë 7.6.2002 të KKRT-së, Këshilli Kombëtar i Radios dhe Televizionit

V E N D O S I:

1. Bëhet e pavlefshme licenca e operatorëve radio FM e televizive të licencuar që, sipas nenit 33 të ligjit nr. 8410, datë 30.9.1998, nuk kanë tërhequr licencën, nuk janë regjistruar në organet tatimore, nuk kanë shlyer pagesën vjetore të licencës dhe taksat vjetore për vitin 2001, si më poshtë:

	Nr.
	Emri i subjektit
	Adresa
	Lloji i licencës

	1.
	Radio AH
	Tiranë
	Radio FM vendore

	2.
	TV Bulqiza
	Bulqizë
	Televizion vendor

	3.
	TV Durrësi
	Durrës
	Televizion vendor

	4.
	TV Era
	Ersekë
	Televizion vendor

	5.
	TV me kabëll AVN
	Fier
	Televizion kabllor

	6.
	TV Kurbini
	Kurbin
	Televizion vendor



2. U hiqet licenca me kërkesën e tyre subjekteve:

	Nr.
	Emri i subjektit
	Adresa
	Lloji i licencës

	1.
	Radio Antena Jug
	Gjirokastër
	Radio FM vendore

	2.
	Radio Gramshi
	Gramsh
	Radio FM vendore

	3.
	Radio Intervista
	Tiranë
	Radio FM vendore

	4.
	Radio Nesër
	Tiranë
	Radio FM vendore

	5.
	TV ABC
	Korçë
	Televizion vendor



3. Në mbështetje të nenit 34 pika 5 u hiqet licenca subjekteve:

	Nr.
	Emri i subjektit
	Adresa
	Lloji i licencës

	1.
	Radio 101
	Tiranë
	Radio FM vendore

	2.
	Radio Kruja
	Krujë
	Radio FM vendore

	3.
	Radio Calvin
	Tiranë
	Radio FM vendore

	4.
	Radio Kontakt
	Tiranë
	Radio FM vendore



4. Subjektet kanë të drejtë të riaplikojnë për marrjen e licencës pranë Këshilit Kombëtar të Radios dhe Televizionit, pasi të kenë shlyer detyrimet financiare, duke iu nënshtruar, në bazë të nenit 21 të ligjit të sipërcituar, konkurrimit të kandidaturave.
5. Subjektet, sipas këtij vendimi, janë të detyruar të ndërpresin menjëherë veprimtarinë.
6. Në zbatim të nenit 137/5 (“Bashkëpunimi me organet e tjera”) të ligjit nr. 8655, datë 31.7.2000 “Për disa ndryshime në ligjin nr. 8410, datë 30.9.1998 “Për radion dhe televizionin publik e privat në Republikën e Shqipërisë”, ngarkohet Policia Tatimore për ekzekutimin e këtij vendimi.
7. Ngarkohen Departamenti Juridik dhe i Licencave, Departamenti Teknik, Departamenti Ekonomik, në bashkëpunim me Policinë Tatimore për zbatimin e këtij vendimi.
8. Vendimi të publikohet në median e shkruar dhe elektronike, si dhe në faqen e internetit KKRT-së.
9. Ky vendim hyn në fuqi menjëherë.

KRYETARI
Sefedin Çela



